Ανακοίνωση προς τους κοινοτικούς εισαγωγείς ορισμένων προϊόντων καταγωγής Λαϊκής Δημοκρατίας της Κίνας που αποτελούν αντικείμενο ποσοτικών ποσοστώσεων

(2000/C 123/05)

Σύμφωνα με το άρθρο 3 του κανονισμού (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων(1), οι κοινοτικοί εισαγωγείς ενημερώνονται για τα ακόλουθα:

1. Με τον κανονισμό (ΕΚ) αριθ. 849/2000 της 27ης Απριλίου 2000, η Ευρωπαϊκή Επιτροπή καθόρισε συγκεκριμένες διαδικασίες για την ανακατανομή το 2000 των τμημάτων, που δεν χρησιμοποιήθηκαν το 1999, ορισμένων κοινοτικών ποσοτικών ποσοστώσεων που εισήγαγε το Συμβούλιο έναντι της Λαϊκής Δημοκρατίας της Κίνας με τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994(2).

2. Η διαχείριση αυτών των ποσοστώσεων θα πραγματοποιηθεί με τη μέθοδο που βασίζεται στις παραδοσιακές ροές του εμπορίου [άρθρο 2 παράγραφος 2 στοιχείο α) του κανονισμού (ΕΚ) αριθ. 520/94]. Σύμφωνα με τη μέθοδο αυτή, οι ποσοστώσεις διαιρούνται σε δύο μέρη, το ένα προοριζόμενο για τους παραδοσιακούς εισαγωγείς και το άλλο για τους λοιπούς εισαγωγείς. Πάντως, το μέρος που προορίζεται ειδικά για τους λοιπούς εισαγωγείς θα κατανέμεται κατ' αναλογία των ποσοτήτων που έχουν ζητηθεί· η ποσότητα που ζητεί κάθε μη παραδοσιακός εισαγωγέας δεν πρέπει να υπερβαίνει την ποσότητα ή την αξία που προσδιορίζεται για κάθε προϊόν στο παράρτημα I της παρούσας ανακοίνωσης.

Ως παραδοσιακοί θεωρούνται οι εισαγωγείς που μπορούν να αποδείξουν ότι εισήγαγαν στην Κοινότητα το προϊόν ή τα προϊόντα που καλύπτονται από τις συγκεκριμένες ποσοστώσεις είτε κατά το ημερολογιακό έτος 1997 ή 1998.

3. Οι εισαγωγείς της Κοινότητας, ανεξάρτητα από τον τόπο εγκατάστασής τους εντός της Κοινότητας, για να συμμετάχουν στη χορήγηση των ποσοστώσεων αυτών μπορούν να καταθέτουν στις αρμόδιες αρχές κράτους μέλους της επιλογής τους, για κάθε ποσόστωση, μία μόνο αίτηση αδείας συντεταγμένη στην ή στις επίσημες γλώσσες αυτού του κράτους μέλους. Ο κατάλογος των αρμοδίων υπηρεσιών παρατίθεται στο παράρτημα II της παρούσας ανακοίνωσης.

4. Σύμφωνα με το άρθρο 3 του κανονισμού (ΕΚ) αριθ. 738/94 της Επιτροπής, της 30ής Μαρτίου 1994, σχετικά με λεπτομέρειες εφαρμογής του κανονισμού (ΕΚ) αριθ. 520/94(3), η αίτηση για άδεια εισαγωγής περιλαμβάνει μόνον τις ακόλουθες καταχωρίσεις:

α) το όνομα και την πλήρη διεύθυνση του αιτούντος (περιλαμβάνονται ο αριθμός τηλεφώνου, και, εφόσον υπάρχει, ο αριθμός αναγνώρισης που έχουν καταχωρήσει οι αρμόδιες εθνικές υπηρεσίες), καθώς και τον αριθμό μητρώου ΦΠΑ, εάν ο αιτών είναι υποκείμενος στον ΦΠΑ·

β) την ένδειξη της περιόδου ποσόστωσης, π.χ. "αχρησιμοποίητες ποσότητες 1999"·

γ) ενδεχομένως, την πλήρη ονομασία και διεύθυνση του διασαφιστή ή του αντιπροσώπου του αιτούντος (περιλαμβάνεται και ο αριθμός τηλεφώνου και φαξ)·

δ) την περιγραφή των εμπορευμάτων, με μνεία:

- της εμπορικής περιγραφής τους,

- του κωδικού της συνδυασμένης ονοματολογίας (ΣΟ),

- των λεπτομερειών καταγωγής και προέλευσής τους·

ε) τις αιτούμενες ποσότητες, εκφρασμένες στη μονάδα μέτρησης που χρησιμοποιήθηκε κατά τη θέσπιση της ποσόστωσης·

στ) όταν η αίτηση για άδεια αφορά υποδήματα και η ποσοτική ποσόστωση καλύπτει δύο κωδικούς ΣΟ, την ανάλυση των αιτουμένων ποσοτήτων ανά κωδικό ΣΟ·

ζ) την ακόλουθη δήλωση ακολουθούμενη από την ημερομηνία, την υπογραφή του αιτούντος και το όνομά του με κεφαλαία γράμματα:

"Ο υπογράφων δηλώνω ότι οι πληροφορίες που αναγράφονται στην παρούσα αίτηση είναι ακριβείς και παρέχονται καλή τη πίστει, ότι είναι εγκατεστημένος στην Ευρωπαϊκή Κοινότητα, ότι η παρούσα αίτηση αποτελεί τη μοναδική αίτηση που έχω υποβάλει ή έχει υποβληθεί επ' ονόματί μου όσον αφορά την ποσόστωση που εφαρμόζεται στα εμπορεύματα που περιγράφονται στην παρούσα αίτηση.

Αναλαμβάνω την υποχρέωση να επιστρέψω στην εκδούσα αρχή την άδεια εντός δέκα εργάσιμων ημερών από την ημερομηνία λήξης της.".

5. Για να μπορούν να συμμετάσχουν στη χορήγηση του τμήματος της ποσόστωσης που προορίζεται για τους παραδοσιακούς εισαγωγείς, οι εισαγωγείς συνοδεύουν την αίτηση αδείας με επικυρωμένα αντίγραφα των διασαφήσεων για θέση σε ελεύθερη κυκλοφορία, που εκδόθηκαν κατά τη διάρκεια είτα του ημερολογιακού έτους 1997 ή του 1998 στο όνομά τους ή, ενδεχομένως, στο όνομα του επιχειρηματία του οποίου τη δραστηριότητα έχουν αναλάβει, και αναφέρονται στη θέση σε ελεύθερη κυκλοφορία προϊόντων καταγωγής Λαϊκής Δημοκρατίας της Κίνας που καλύπτονται από την ποσοτική ποσόστωση που αναφέρεται στην αίτηση αδείας.

Εναλλακτικά, στην αίτηση αδείας, ο αιτών δύναται να επισυνάπτει έγγραφα που έχουν εκδοθεί και επικυρωθεί από τις αρμόδιες εθνικές υπηρεσίες βάσει των τελωνειακών πληροφοριών που αυτές διαθέτουν και τα οποία αποδεικνύουν ότι ο αιτών, ή ο επιχειρηματίας του οποίου τη δραστηριότητα έχει αναλάβει αυτός, έχει πράγματι εισαγάγει τα συγκεκριμένα προϊόντα κατά τη διάρκεια είτε του ημερολογιακού έτους 199 ή του 1998.

Εναλλακτικά, ο αιτών που κατέχει ήδη άδεια εισαγωγής εκδοθείσα για το 2000 κατ' εφαρμογή του κανονισμού (ΕΚ) αριθ. 2201/1999 της Επιτροπής(4), για προϊόντα που καλύπτονται από την αίτηση αδείας, δύναται να συνοδεύει την αίτηση αδείας του με αντίγραφο της παλαιότερης αδείας. Στην περίπτωση αυτή, ο αιτών πρέπει να μνημονεύει στην αίτηση αδείας τη συνολική ποσότητα των εισαγωγών του συγκεκριμένου προϊόντος που πραγματοποιήθηκαν κατά τη διάρκεια της επιλεγείσας περιόδου αναφοράς.

6. Όσον αφορά τους μη παραδοσιακούς εισαγωγείς, αίτηση για άδεια εισαγωγής δικαιούνται να υποβάλλουν μόνο οι εισαγωγείς που μπορούν να αποδείξουν ότι εισήγαγαν τουλάχιστον το 80 % του όγκου του προϊόντος για το οποίο τους χορηγήθηκε άδεια εισαγωγής σύμφωνα με τους κανονισμούς της Επιτροπής (ΕΚ) αριθ. 2297/98(5) ή/και (ΕΚ) αριθ. 1469/1996(6), ή οι αιτούντες που δηλώνουν ότι δεν έλαβαν άδεια εισαγωγής σύμφωνα με τους κανονισμούς (ΕΚ) αριθ. 2297/98 ή/και (ΕΚ) αριθ. 1469/1999.

7. Οι αιτήσεις χορήγησης αδείας εισαγωγής υποβάλλονται από την επομένη της δημοσίευσης του κανονισμού (ΕΚ) αριθ. 849/2000 στην Επίσημη Εφημερίδα των Ευρωπαϊκών Κοινοτήτων έως τις 2 Ιουνίου 2000, στις 15.00, ώρα Βρυξελλών.

8. Οι διατάξεις που διέπουν τις ποσοστώσεις που αναφέρονται στην παρούσα ανακοίνωση προκύπτουν από τους ακόλουθους κανονισμούς:

- Κανονισμός (ΕΚ) αριθ. 520/94 του Συμβουλίου της 7ης Μαρτίου 1994 (ΕΕ L 66 της 10.3.1994, σ. 1)

- Κανονισμός (ΕΚ) αριθ. 519/94 του Συμβουλίου της 7ης Μαρτίου 1994 (ΕΕ L 67 της 10.3.1994, σ. 89)

- Κανονισμός (ΕΚ) αριθ. 538/94 του Συμβουλίου της 6ης Μαρτίου 1995 (ΕΕ L 55 της 11.3.1995, σ. 1)

- Κανονισμός (ΕΚ) αριθ. 138/96 του Συμβουλίου της 22ας Ιανουαρίου 1996 (ΕΕ L 21 της 27.1.1996, σ. 6)

- Κανονισμός (ΕΚ) αριθ. 738/94 της Επιτροπής της 30ής Μαρτίου 1994 (ΕΕ L 87 της 31.3.1994, σ. 47)

- Κανονισμός (ΕΚ) αριθ. 983/96 της Επιτροπής της 31ης Μαΐου 1996 (ΕΕ L 131 της 1.6.1996, σ. 47)

- Κανονισμός (ΕΚ) αριθ. 849/2000 της Επιτροπής της 27ης Απριλίου 2000 (ΕΕ L 103 της 28.4.2000, σ. 14)

(1) ΕΕ L 66 της 10.3.1994, σ. 1, όπως τροποποιήθηκε από τον κανονισμό (ΕΚ) αριθ. 138/96 της 22ας Ιανουαρίου 1996, ΕΕ L 21 της 27.1.1996, σ. 6.

(2) ΕΕ L 67 της 10.3.1994, σ. 89, όπως τροποποιήθηκε από τον κανονισμό (ΕΚ) αριθ. 1138/98 της 28ης Μαΐου 1998, ΕΕ L 159 της 3.6.1998, σ. 1 (διορθωτικό ΕΕ L 241 της 28.8.1998, σ. 27).

(3) ΕΕ L 87 της 31.3.1994, σ. 47, όπως τροποποιήθηκε από τον κανονισμό (ΕΚ) αριθ. 983/96 τις 31ης Μαΐου 1996, ΕΕ L 131 της 1.6.1996, σ. 47.

(4) ΕΕ L 268 της 26.10.1999, σ. 10.

(5) ΕΕ L 287 της 24.10.1998, σ. 10.

(6) ΕΕ L 170 της 6.7.1999, σ. 12.

ΠΑΡΑΡΤΗΜΑ I

Μέγιστη ποσότητα που μπορεί να ζητηθεί από κάθε εισαγωγέα εκτός των παραδοσιακών

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙ

Κατάλογος των αρμόδιων εθνικών υπηρεσιών

1. BELGIQUE/BELGIË

Ministère des Affaires Économiques Administration des relations économiques, 4e division: Mise en oeuvre des politiques commerciales.

Services licences.

Ministerie van Economische Zaken Bestuur van de Economische Betrekkingen, 4e afdeling: Toepassing van de Handelspolitiek.

Dienst Vergunningen

60, rue Général Leman/Generaal Lemanstraat, 60 Β - 1040 Bruxelles/Brussel Tél./Tel.: (32 2) 206 58 16 Télécopieur/Fax (32 2) 230 83 22/231 14 84

2. ΔΑΝΜΑΡΚ

Ερηωερωσφρεμμε Στυρελσεν Σøνδεργαδε 25 ΔΚ - 8600 Σιλκεβοργ Τλφ. (45) 35 46 60 00 Φαχ (45) 35 46 64 01

3. ΔΕΘΤΣΨΗΛΑΝΔ

Βθνδεσαμτ φüρ ιρτσψηαφτ Φρανκφθρτερ Στραßε 29-31 Δ - 65760 Εσψηβορν Τελ. (49) 619 64 04-0 Φαχ (49) 619 69 42 26

4. ΕΛΛΑΔΑ

Υπουργείο Εθνικής Οικονομίας Κορνάρου 1 GR - 105 63 Αθήνα Τηλ. (30-1) 328 60 31/328 60 32 Φαξ (30-1) 328 60 94/328 60 59

5. ESPAÑA

Ministerio de Economía y Hacienda

Dirección General de Comercio Exterior

Paseo de la Castellana, 162 E - 28071 Madrid Tel. (34) 913 49 38 94/913 49 37 78 Fax (34) 913 49 38 32

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur (33-1) 55 07 46 59

7. IRELAND

Department of Enterprise, Trade and Employment Licencing Unit Kildare Street Dublin 2 Ireland Tel. (353-1) 631 21 21 Fax (353-1) 676 61 54

8. ITALIA

Ministero del Commercio con l'estero

Direzione generale delle importazioni e delle esportazioni

Viale America 341 I - 00144 Roma Tel. (39) 065 99 31 Telefax (39) 06 59 93 26 31/06 59 93 22 35 Telex 610083 - 610471 - 614478

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Télécopieur (352) 46 61 38

10. NEDERLAND

Centrale Dienst voor In- en Uitvoer Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 526 06 98/523 92 37

11. ÖSTERREICH

Bundesministerium für wirtschaftliche Angelegenheiten Landstrasser Hauptstraße 55/57 A - 1031 Wien Tel. (43) 171 10 23 61 Fax (43) 17 15 83 47

12. PORTUGAL

Ministério da Economia

Direcção Geral das Relações Económicas Internacionais

Avenida da República, 79 1069-059 Lisboa Tel.: (351-21) 791 18 00 Fax: (351-21) 796 37 23

13. SUOMI

Tullihallitus PL 512 Aleksanterinkatu, 4 FIN - 00101 Helsinki P. (358) 961 41 F. (358) 96 14 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licencing Branch Queensway House, West Precinct Billingham

Stockton on Tees

TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57